Ivica Matić
Ivica Matić (Vareš, 13. maj 1948 – Sarajevo, 28. oktobar 1976) bio je bosanskohercegovački i jugoslavenski filmski scenarist i režiser, najpoznatiji po svom jedinom dugometražnom igranom filmu Žena s krajolikom. Matić, koji je prije toga režirao preko tridesetak kratkih i dokumentarnih filmova, za vrijeme produkcije filma Žena s krajolikom iznenada je preminuo. Njegovi prijatelji su od snimljenih materijala trinaest godina kasnije sastavili verziju koja je prikazana na Pulskom festivalu gdje je posthumno osvojio Specijalnu zlatnu arenu. U filmu Žena s krajolikom, pojavljuju se i imaju značajnu ulogu slike Ismeta Ajanovića, jednog od najbitnijih prestavnika naivne umjetnosti u Bosni i Hercegovini.